ПРОЕКТ НА ДОГОВОР

**№ ............. / ................... 2025 г.**

Днес ……………2025 г., в гр. София на основание чл. 23 от Наредба № 7 от 14.11.1997 г. за продажба на движими вещи – частна държавна собственост, чл. 19, ал. 1 от Вътрешните правила за провеждане на процедури по продажба на движими вещи – частна държавна собственост на ДА ДРВВЗ, съгласно наредба № 7/1997 г. на министъра на финансите, Заповед № РД-10-287/10.12.2024 г. на председателя на ДА ДРВВЗ и утвърден тръжен протокол № …………./………………. г. от Председателя на ДА ДРВВЗ, между:

**Държавна агенция „Държавен резерв и военновременни запаси”** **(ДА ДРВВЗ)** при Министерски съвет на Р. България, чрез Директора на Териториална дирекция „Държавен резерв“ гр. София – Димитър Станимиров Димитров и Радослава Стоянова Илкова – началник на отдел „Финансови дейности и административно-правно обслужване“, ЕИК по Булстат 8319136610040, ЕИН по ЗДДС BG 831913661, наричана по - долу и за краткост **ПРОДАВАЧ,** от една страна,

и

**„ ………………………………“ ……….**, ЕИК/EГН ……………, със седалище и адрес на управление/постоянен адрес: ......................................................................................................, представлявано от ……………………………………………………………………………….......,

наричан по-долу и за краткост **КУПУВАЧ**, от друга страна,

се сключи настоящият договор за следното:

**І. ПРЕДМЕТ НА ДОГОВОРА**

**Чл.1.** ПРОДАВАЧЪТ се задължава след проведен повторен търг с явно наддаване и заплатена от КУПУВАЧА цена да предаде на КУПУВАЧА следната движима вещ:

................................................., ...................................................., ..................................................... .

**Чл.2.** ПРОДАВАЧЪТ предава посочената по-горе вещ в състоянието, в което се намира в момента на обявяване на продажбата, за което се съставя приемо-предавателен протокол.

**ІІ. ЗАДЪЛЖЕНИЯ НА СТРАНИТЕ**

**Чл.3.** ПРОДАВАЧЪТ се задължава:

(1) Да предаде вещта на КУПУВАЧА;

(2) Да пази вещта с грижата на добър стопанин до предаването и на КУПУВАЧА.

**Чл.4.** КУПУВАЧЪТ се задължава:

(1) Да вдигне вещта, находяща се на територията на ……………………………….., най-късно в 5 (пет) дневен срок от датата на плащането на цената. След този срок КУПУВАЧЪТ дължи магазинаж в размер на 1% от цената на закупените и неприбрани материали за всеки ден закъснение, но не повече от 10%. Неустойката се удържа от внесеният депозит за участие.

(2) Да заплати разноските по вдигането и прехвърлянето на вещта;

(3) Да изпълнява всички изисквания и указания на ПРОДАВАЧА, да спазва действащия на територията на складовата база пропускателен режим, както и всички действащи вътрешни правила и инструкции за обезпечаване на спазването охраната и безопасността на труда.

**ІII. ОТГОВОРНОСТ**

**Чл.5.** При неизпълнение на една от страните по договора, неизправната страна дължи на изправната неустойка в размер на 0,5 % за всеки просрочен ден, но не повече от 10% от стойността на вещта/вещите. В случаите по чл. 4, т. 1 при начислен магазинаж неустойка не се дължи.

**IV. СРОК НА ДЕЙСТВИЕ И ПРЕКРАТЯВАНЕ НА ДОГОВОРА**

**Чл.6.** Настоящият договор влиза в сила от датата на подписването му.

**Чл.7.** Договорът се прекратява:

(1) с изпълнение на всички задължения на страните по него.

(2) едностранно от ПРОДАВАЧА, ако КУПУВАЧЪТ не вдигне вещта в едномесечен срок от датата на сключване на настоящия договор.

**V. ОБЩИ РАЗПОРЕДБИ**

**Чл.8.** Договорът може да бъде изменян и/или допълван само при съгласие на двете страни, изразено в писмена форма.

**Чл.9.** Собствеността върху вещта се прехвърля с предаването и чрез приемо-предавателния протокол по чл. 2, който е неразделна част от този договор. След преминаване на собствеността рискът от случайно погиване на вещта е за сметка на КУПУВАЧА.

**Чл.10.** За неуредените с този договор въпроси се прилагат разпоредбите на гражданското законодателство на Република България.

**Чл.11.** Споровете между страните по договора ще се решават по взаимно съгласие, а при липса на съгласие от действащото законодателство на Република България.

Настоящият договор се състави в два еднообразни екземпляра по един за всяка от страните.

**ПРОДАВАЧ: КУПУВАЧ:**

**………………………… ………………………**

**………………………… ………………………**